
Ministru kabineta sēdes protokollēmums

Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” finansējumu tās turpināšanai"

· 1. Pieņemt zināšanai iesniegto informatīvo ziņojumu.
· 2. Atbalstīt Kultūras ministrijas priekšlikumu par Valsts kultūrkapitāla fonda mērķprogrammas „Kultūras pasākumu rīkotāju biļešu kompensācija” (turpmāk – mērķprogramma) turpināšanu līdz 2022.gada 28.februārim.
· 3. Valsts kultūrkapitāla fonda mērķprogrammas īstenošanai nepieciešamais finansējums 2022.gadā, kas nepārsniedz 227 419 euro, tiks piešķirts no valsts budžeta programmas 02.00.00 „Līdzekļi neparedzētiem gadījumiem”.
· 4. Kultūras ministrijai pēc Valsts kultūrkapitāla fonda mērķprogrammas kārtu pieteikumu izvērtēšanas sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” atbilstoši šī protokollēmuma 3.punktam.

